<classify> ELIZABETH HOMBO-DAR ES SALAAM KAMANDA wa Polisi Kinondoni, Mussa Taibu, amesema wanamshikilia ShabanHamis Said ambaye ni mume wa mtangazaji maarufu nchini, Zamaradi Mketema, kwakosa la kutishia kuua na anatarajiwa kufikishwa mahakamani kesho. Kabla ya Kamanda Taibu kuthibitisha kumshikilia Shaban, MTANZANIAJumapili lilidokezwa kuwa alikamatwa juzi baada ya swala ya Ijumaa na kupelekwamoja kwa moja kituo cha polisi ambako anashikiliwa hadi sasa. Hatua ya kukamatwa Shaban, imekuja baada ya juzi, Mkuu wa Jeshi laPolisi IGP, Simon Sirro kuagiza kukamatwa akituhumiwa kumtishia derevamwenzake kwa bastola. Alipoulizwa na MTANZANIA Jumapili jana, endapo wanamshikilia mume huyowa Zamaradi, Kamanda Taibu alisema ni kweli wanamshikilia na kwamba atafikishwamahakamani kesho. Niko kwenye kikao na sijuitunatoka saa ngapi, lakini kwa ufupi ni kweli tunamshikilia tangu jana juzina tutampeleka mahakamani Jumatatu, alisema Kamanda Taibu. Kuhusu sababu za kumshikilia, Kamanda Taibu alikiri kuwa wanamshikilia kwakumtishia kumuua kwa bastola dereva wa lori, Venance John, Oktoba 30 mwaka huu maeneoya Mabwepande, Dar es Salaam. Jioni ya Alhamisi ya wiki hii, ilisambaa video inayomwonyesha Shabanaliyekuwa na gari dogo lenye rangi ya bluu, akitishia kumpiga risasi derevamwenzake aliyekuwa akiendesha gari kubwa. Juzi, IGP Sirro aliwaambia waandishi wa habari kuwa watu hupewa silahakwa masharti maalumu na kwamba hawakuwapa ili wawatishie Watanzania. Mbali na hilo, IGP Sirro alisema kuwa licha ya kutofahamu sababu yaugomvi uliosababisha kijana huyo kutoa silaha, lakini suala la kujiuliza nikama kulikuwa na ulazima kumtishia mwenzake silaha. Tukibaini umetishia Watanzania kama alivyofanya yule kijana, hatujuiugomvi ulikuwa ni nini, lakini je, kama ni kweli yale yaliyokuwa yanaelezwakulikuwa na ulazima wa kutoa silaha kumtishia mwenzake? Kimsingi mtu ukipewa silahahakikisha unafuata yale masharti, usipofuata masharti la kwanzatutakunyanganya silaha, lakini la pili tutakupeleka mahakamani na la tatututamwomba Mungu tukufunge ili ukirudi nyumbani kwa mke wako au kwa mume wakouwe na adabu ya kutunza vitu vyako, alisema IGP Sirro. Katika video hiyo, dereva wa gari kubwa alianza kusikika akimwambia mumehuyo wa Zamaradi kuwa; umesema unatoa bunduki itoe hiyo bunduki. Wakati mzozo huo ukiendelea, dereva wa gari dogo ambaye ndiye mume huyowa Zamaradi, aliyekuwa amevaa shati jeupe, alielekea katika gari lake na kutokana bastola. Pamoja na kutoka na bastola, dereva wa gari kubwa hakuonyesha kutishikana kitendo hicho na kumwambia kuwa kama anataka kumshambulia kwa bastolahaogopi kwa sababu alizaliwa ni lazima atakufa. Mimi kufa nitakufa na wewe utakufa, huna lolote, nakwambia kweli hunalolote, toa hiyo bunduki, mwache aniue, alisikika akisema dereva wa garikubwa. Licha ya Shaban kumwamuru akae chini huku akitoa maneno makali, badodereva huyo alikataa huku akisisitia kuwa kama anataka amuue. Pia Shaban alionekana akimwelekezea kichwani mwenzake bastola hiyo nakumweleza kuwa atampasua. Juzi na jana, gazeti hili lilimtafuta kwa njia ya simu Zamaradi iliaweze kuzungumzia kuhusu mume wake kuonekana katika video hiyo, lakini simuyake iliita bila kupokewa na hata alipotumiwa ujumbe mfupi wa maandishi kwa njiaya mtandao wa WhatsApp licha ya kusomwa haukujibiwa.  <topic>: KITAIFA 